ΧΑΙΡΕΤΙΣΜΟΙ ΕΙΣ ΤΟΥΣ ΘΕΟΣΤΕΠΤΟΥΣ ΙΣΑΠΟΣΤΟΛΟΥΣ ΚΑΙ ΒΑΣΙΛΕΙΣ

ΚΩΝΣΤΑΝΤΙΝΟΝ & ΕΛΕΝΗΝ

Κοντάκιον. Ήχος Πλ. Δ. Τη Υπερμάχω.

Των χριστωνύμων η πληθύς δεύτε συνέλθετε, χαρμονικοίς εν μελωδήμασι γεραίροντες, Κωνσταντίνον και Ελένην τους θεοστέπτους, τους την πίστιν του Χριστού τρανώς κηρύξαντας, και τον Τίμιον Σταυρόν ανακαλύψαντας, τούτοις κράζοντες: Χαίρετε παναοίδιμοι.

Άνοιξόν μου το στόμα, Ιησού ο Θεός μου, υμνήσαι Κωνσταντίνον τον μέγαν (γ )· χριστωνύμων πάντων την χαράν, και της πίστεως λαμπρότατον κήρυκα, και τράνωσον την γλώσσάν μου, βοήσαι προς αυτόν τοιαύτα:

Χαίρε, Θεώ ο προορισμένος·

χαίρε, Αυτώ καθιερωμένος.

Χαίρε, βασιλέων φυλής καταγόμενος·

χαίρε, ο σοφίαν και σύνεσιν κτώμενος.

Χαίρε, ότι έργω έδειξας του Θεού προορισμόν·

χαίρε, ότι συ απέφυγες απιστίας σκοτασμόν.

Χαίρε, ο ουρανόθεν προσκληθείς εν τη πίστει·

χαίρε, υπό Σιλβέστρου βαπτισθείς εν τη Ρώμη.

Χαίρε, χαρά των πιστών και σέμνωμα·

χαίρε, φθορά απίστων και θρήνημα.

Χαίρε, δι’ ου ιερείς εγκαυχώνται·

χαίρε, δι’ ου βασιλείς στεφανούνται.

Χαίρε, άναξ αοίδιμε.

Βλέπων λυμαινομένους, του Χριστού την αγέλην, Μαξέντιόν τε και Μαξιμίνον, θαρρήσας Κωνσταντίνε Θεώ, και Σταυρού τη πανοπλία φραξάμενος, τυράννους άρδην ώλεσας, και ανεβόας τω Κυρίω:

Αλληλούϊα.

Γνώμην θείαν πλουτούσα, μακαρία Ελένη, προσήλθες εν τη πίστει Κυρίου. Και σον γόνον τον σεπτόν συνεργόν, Κωνσταντίνον τον αείμνηστον έχουσα, χαράς απείρου έπλησας, την οικουμένην σοι βοώσαν:

Χαίρε, η βάσις της ευσεβείας·

χαίρε, η δόξα της Εκκλησίας.

Χαίρε, χριστωνύμων απάντων το καύχημα·

χαίρε, βασιλίδων πασών εγκαλλώπισμα.

Χαίρε, συ γαρ ημίν δέδωκας του Κυρίου τον Σταυρόν·

χαίρε, συ γαρ εκ γης ήστραψας τρόπαιον το θαυμαστόν.

Χαίρε, τον ζωηφόρον Τάφον η εφευρούσα·

χαίρε, παντί τω κόσμω τούτον η φανερούσα.

Χαίρε, χαρά του κόσμου και θρύλημα·

χαίρε, φθορά ειδώλων και θρήνημα.

Χαίρε, δι’ ης ο Χριστός εδοξάσθη·

χαίρε, δι’ ης πίστις η θεία υψώθη.

Χαίρε, άνασσα πάντιμε.

Δύναμις του Υψίστου, κατεπέφθη σοι όντως, Ελένη μακαρία εξ ύψους, προσκυνούση τους Αγίους Τόπους σεπτώς: δια τούτο και θείον ναόν ήγειρας, λίαν περικαλλέστατον, Χριστώ Σωτήρι βοώσα:

Αλληλούϊα

Έχων εν τη ψυχή σου, τον Χριστόν ενοικούντα, και θείου φωτισμού σε πληρούντα, τριακοσίους δέκα και οκτώ, θεοφόρους Πατέρας ημών ήθροισας, και τους πιστούς εστήριξας, βοάν σοι μετά πόθου ταύτα:

Χαίρε, ο άναξ ο χριστοφόρος·

χαίρε, ο Μέδων ο θεοφόρος.

Χαίρε, Αποστόλων Χριστού ο ισότιμος·

χαίρε, των Πατέρων των θείων ισάριθμος.

Χαίρε, ότι συ εκήρυξας την Τριάδα την σεπτήν·

χαίρε, ότι πάσας είλκυσας εις την πίστιν την ορθήν.

Χαίρε, της ομωνύμου πόλεως ο δομήτωρ·

χαίρε, της Εκκλησίας του Χριστού ο κοσμήτωρ.

Χαίρε, σε γαρ εθαύμασαν Άγγελοι·

χαίρε, σοι γαρ ηδέσθησαν άνθρωποι.

Χαίρε, ναού του κλεινού σου προστάτα·

χαίρε, ημών των τιμώντων σε ρύστα.

Χαίρε, άναξ αοίδιμε.

Ζήλων ένδοθεν πνέων, υπέρ Σου Θεοτόκε, ο μέγας βασιλεύς Κωνσταντίνος. Σοι μεν την πόλιν αφιεροί, κουροτρόφον και προστάτην έχουσαν, ην εις αιώνας φύλαττε, αναβοώσαν τω Υιώ Σου:

Αλληλούϊα.

Ήκουσαν έθνη πάντα, δια σου πανολβία, το κήρυγμα του Ευαγγελίου, οι τε Αρμένιοι και Ινδοί, Ίβηρες και πάντες οι λοιποί δέσποινα, όθεν φυλαί και γλώσσαί σε γεραίρουσαι βοώσι ταύτα:

Χαίρε, Θεώ η προορισμένη·

χαίρε, Αυτώ η εκλελεγμένη.

Χαίρε, Προφητίδων των πάλαι ισότιμε·

χαίρε, Μυροφόρων Χριστού ισοστάσιε.

Χαίρε, ότι εζήλωσας την Μωσέως Μαριάμ·

χαίρε, ότι εχρημάτισας θειοτέρα της Ολδάς.

Χαίρε, Χριστού τω τάφω η κομίσασα μύρα·

χαίρε, Μαγδαληνή τε άλλη και Ιωάννα.

Χαίρε, Ιουδίθ ανδρείαν νικήσασα·

χαίρε, βασιλίδα Εσθήρ υπεράρασα.

Χαίρε, Χριστόν ως Σαλώμη ποθούσα·

χαίρε, Αυτόν ως Σωσσάνα φιλούσα.

Χαίρε, άνασσα πάντιμε.

Θεοδρόμον πορείαν, ποιουμένη θεόφρον, υπέστρεψας εις την βασιλίδα, και τον Τίμιον Σταυρόν Χριστού, και τους ήλους δε τω σω υιώ ήνεγκας, χαράς απείρου έμπλεως, αναβοώσα τω Κυρίω:

Αλληλούϊα.

Ίδον πάντα τα έθνη, δια σου Κωνσταντίνε, Σταυρόν τον θαυμαστόν του Κυρίου, και φωτί περιλαμφθέντα τρανώς, δυσσεβείας πάντα σκοτασμόν έφυγεν, και τω Χριστώ προσέδραμες, διο σοι προσφωνούμεν ταύτα:

Χαίρε, Απόστολε του Κυρίου·

χαίρε, λαμπτήρ του Ευαγγελίου.

Χαίρε, του Τιμίου Σταυρού η φανέρωσις·

χαίρε, του κηρύγματος Χριστού η εξάπλωσις.

Χαίρε, ότι τα έθνη άπαντα προσενήνοχας Χριστώ·

χαίρε, ότι θεία τεμένη ωκοδόμησας Αυτώ.

Χαίρε, του Παναγίου Τάφου στηλογραφία·

χαίρε, προσκυνημάτων θείων χορηγία.

Χαίρε, συ γαρ κοινόν πόλεις καύχημα·

χαίρε, το ημών θείον εντρύφημα.

Χαίρε, παρ’ ου βασιλέων πλουτούμεν·

χαίρε, δι’ ου και την πίστιν τηρούμεν.

Χαίρε, άναξ αοίδιμε.

Κλήρον θείον λαβόντες, παρά σου Κωνσταντίνε, ευσέβειαν και την βασιλείαν, παρρησίαν έχων προς Θεόν, αμφότερα έχειν τους πιστούς, πρέσβευε όπως επαγγελλόμενος συμφώνως Χριστώ εκβοώμεν:

Αλληλούϊα.

Λάμψασα εν τη πίστει, ως λαμπάς φαιδροτάτη, Ελένη πανολβία εφάνης, θείων δε των σων έργων φωτί, των ειδώλων την σκοτόμαιναν έλυσας, και πάντας κατεφώτισας, βοάν σοι μετά πόθου ταύτα:

Χαίρε, λαμπάς η φωτεινοτάτη·

χαίρε, αμνάς Χριστού πραοτάτη.

Χαίρε, ανασσών ευσεβών αγαλλίαμα·

χαίρε, γυναικών απασών σεμνολόγημα.

Χαίρε, ότι παρεστόλισας του Κυρίου τους ναούς·

χαίρε, ότι ηφάνισας των ειδώλων τους βωμούς.

Χαίρε, την ορθήν πίστιν έργοις η βεβαιούσα·

χαίρε, αδικουμένων πάντων υπερμαχούσα.

Χαίρε, πτωχών κοινόν καταφύγιον·

χαίρε γυμνών και ξένων προσφύγιον.

Χαίρε, δι’ ης η ευσέβεια λάμπει·

χαίρε, δι’ ης αρετή διαυγάζει.

Χαίρε, άνασσα πάντιμε.

Μεμνημένη θεόφρον, εντολών του Κυρίου, αγάπην την διπλήν, ως πορφύραν, εμπεπορμένη τον Θεόν, ολοψύχως και το πέλας ηγάπησας, ως ψλαμική βασίλισσα, πεποικιλμένη και βοώσα:

Αλληλούϊα.

Νέος τη ηλικία, ως ο Παύλος θεόθεν εκλήθης, Κωνσταντίνε θεόφρον, όνπερ μιμούμενος προφανώς ολοψύχως τω Χριστώ ηκολούθησας. Διο σε μεγαλύνομεν βοώντες χαρμοσύνως ταύτα:

Χαίρε, εκλόγιον του Υψίστου·

χαίρε, εκμαγείον του Δεσπότου.

Χαίρε, ιχνηλάτης Χριστού ο θερμότατος·

χαίρε, νομοθέτης καλών πρακτικώτατος.

Χαίρε, ότι εχρημάτισας αρετών υπογραμμός·

χαίρε, ότι συ διέλαμψας ως πραϋς και ταπεινός.

Χαίρε, ότι υπήρξας στήλη της σωφροσύνης·

χαίρε, ότι εδείχθης πύργος δικαιοσύνης.

Χαίρε, πτωχών απόρων βοήθεια·

χαίρε, νοσούντων πολλών προμηθεία.

Χαίρε, πηγή αμνησικακίας·

χαίρε, η κρήνη της συμπαθείας.

Χαίρε, άναξ αοίδιμε.

Ξένοις δόγμασι μάκαρ, της Αγίας Τριάδος, στοιχών δια παντός, Κωνσταντίνε, καταλλήλως ξένην βιοτήν, εφηρμόσω εν τοις ξένοις διδάγμασι, λάμψας εν τη γη ως ήλιος, και αναμέλπων τη Τριάδι:

Αλληλούϊα.

Όλον σχούσα τον πόθον προς Θεόν μακαρία, και προς την του πλησίον αγάπην, τον Θεόν μεν ύμνοις και ευχαίς, και τοις των ναών καλλωπισμοίς εύφρανας, πάσαν δε γην επλήρωσας, αγαθών έργων σοι βοώσαν:

Χαίρε, Θεού η θερμή λατρεία·

χαίρε, του Κτίστου η θεραπεία.

Χαίρε, αδιάλειπτον ευχήν η πλουτήσασα·

χαίρε, θείοις ύμνοις αεί η σχολάζουσα.

Χαίρε, ότι ωκοδόμησας του Κυρίου τους ναούς·

χαίρε, ότι αναθήμασι κατεπλούτησας αυτούς.

Χαίρε, πάντας ανθρώπους αεί ευεργετούσα·

χαίρε, την οικουμένην ευποιΐας πληρούσα.

Χαίρε, σε γαρ Άγγελοι ύμνησαν·

χαίρε, σε γαρ οι δαίμονες έφριξαν.

Χαίρε, Θεού η τερπνή υμνωδία·

χαίρε, βροτών οδηγέ σωτηρίας.

Χαίρε, άνασσα πάντιμε.

Πάσαν την οικουμένην περιέλαβεν όντως, των σων κατορθωμάτων ο φθόγγος. Δια τούτο παρά πάσης πνοής, ανυμνείται Ελένη το σον όνομα, και πάσα γλώσσα μέλπουσα, βοά τω Κτίστη των απάντων:

Αλληλούϊα.

Ρήτορας πολυφθόγγους, εξιστά Κωνσταντίνε, των σων κατορθωμάτων το πλήθος: εις την οικουμένην πάσαν και γαρ, ο σος φθόγγος, ως έφη Δαβίδ έφθασε. Διο σε μεγαλύνομεν, βοώντες χαρμοσύνως ταύτα:

Χαίρε, το θέαμα των Αγγέλων·

χαίρε, η έκπληξις των ανθρώπων.

Χαίρε, ου το κλέος εν γη περιάδεται·

χαίρε, ου το όνομα απαύστως θαυμάζεται.

Χαίρε, γίγας ο υψίδρομος, ο τον πόλον εκμετρών·

χαίρε, άτλας ο παγκόσμιος, ο την γην περιπατών.

Χαίρε, παντός του κόσμου το περίδοξον εύχος·

χαίρε, πάντων ανάκτων περιλάλητον άνθος.

Χαίρε, αστήρ του πόλου λαμπρότατε·

χαίρε, φωστήρ του κόσμου φαεινότατε.

Χαίρε, δι’ ου ελαμπρύνθη η κτίσις·

χαίρε, παρ’ ου εδοξάσθη ο Κτίστης.

Χαίρε, άναξ αοίδιμε.

Σώσαι πάντα τον κόσμον, του Σταυρού τη δυνάμει, ο Κύριος της δόξης παμμάκαρ, το ξύλον του Σταυρού δια σου, και τον τάφον φανεροί τον ζωήρρυτον, ον προσκυνούντες άπαντες, αναβοώμεν ασιγήτως:

Αλληλούϊα.

Τάγματα των Αγγέλων, Προφητών, Αποστόλων, Μαρτύρων και Αγίων απάντων, υπεδέξαντό σε εν χαρά, από γης προς τον ουρανόν βαίνουσαν. Μεθ’ ων Ελένη πρέσβευε, όπως σωθώμεν οι βοώντες:

Χαίρε, προς Κύριον μεταστάσα·

χαίρε, Αυτώ αεί παρεστώσα.

Χαίρε, Προφητών εν μοναίς προσφοιτήσασα·

χαίρε, Αποστόλων εν σκηναίς κατοικήσασα.

Χαίρε, εν τη κλήρω πέλουσα των Αγίων εν φωτί·

χαίρε, εν χαρά η πρεσβεύουσα, τη Τριάδι τη σεπτή.

Χαίρε, θαυματουργίας χάριν κοσμησαμένη·

χαίρε, τοις σε καλούσιν άμα παρισταμένη.

Χαίρε, σε γαρ προστάτην κεκτήμεθα·

χαίρε, σε γαρ φρουρόν προβαλλόμεθα.

Χαίρε, δεινόν εκ θανάτου λυτρούσα·

χαίρε, ημάς εν τη κτίσει φρουρούσα.

Χαίρε, άνασσα πάντιμε.

Ύμνοις εξ ύμνων πάντες, προς τον Κτίστην χορούσαν, προέπεμπον εκ γης μακαρία. Πατριάρχαι, Ιερείς, Κριταί, συν τω θεοστέπτω σου βλαστώ Δέσποινα, εν φόβω λιτανεύοντες, και μελωδούντες τω Κυρίω:

Αλληλούϊα.

 Φωτόδοτον λαμπάδα, οία παντί τω κόσμω, το φως της ευσεβείας απλούσαν, την αγίαν σου μνήμην ημείς, Κωνσταντίνε χριστοφόρε γεραίρομεν, εν η ημών μνημόνευε των σε φιλούντων και βοώντων:

Χαίρε, του κόσμου το φως το θείον·

χαίρε, άλας πάντας ηδύνον.

Χαίρε, τω αδύτω φωτί παριστάμενος·

χαίρε, της Τριάδος τη αίγλη τερπόμενος·

Χαίρε, άπλετον κεκτημένος προς Θεόν παρρησίαν·

χαίρε, φίλος γνήσιος παρεστώς προς τον Χριστόν.

Χαίρε, θαυμάτων χάριν εκ Θεού ο πλουτήσας·

χαίρε, κρήνην χαρίτων την σην λάρνακα δείξας.

Χαίρε, δι’ ου τω Θεώ οικειούμεθα·

χαίρε, παρ’ ου δεινών εκλυτρούμεθα.

Χαίρε, φρουρών και εν ώρα θανάτου·

χαίρε, λυτρών κρίσεως αδεκάστου.

Χαίρε, άναξ αοίδιμε.

Χαίρων μετέστης μάκαρ, προς Χριστόν Κωνσταντίνε, του βίου εκχωρών εν ειρήνη. Λάρνακι μεν το σώμα λιπών, εν χερσί δε Θεού την ψυχήν θέμενος, την θείαν και ολόφωτον μετά Αγγέλων αναμέλπων:

Αλληλούϊα.

Ψάλλων Δαβίδ ο μέγας, ευφροσύνην προλέγει, την σην ω θαυμασία Ελένη, μητέρα επί τέκνω αεί, ευφραινομένην διηνεκώς έφησε. Και νυν ημείς οι δούλοί σου, εν ευφροσύνη σου βοώμεν:

Χαίρε, Θεώ η νυν παρεστώσα·

χαίρε, η δόξης Αυτού τρυφώσα.

Χαίρε, τη Μητρί του Θεού συνυπάρχουσα·

χαίρε, τω υιώ σου αεί συγχαίρουσα.

Χαίρε, δόξης απολαύουσα και αγάπης του Χριστού·

χαίρε, η συμβασιλεύουσα εις αιώνας μετ’ Αυτού.

Χαίρε, παντός του κόσμου η κοινή μεσιτεία·

χαίρε, των σε τιμώντων η θερμή προστασία.

Χαίρε, ελπίς και βοήθεια·

χαίρε, ισχύς ομού και κραταίωμα.

Χαίρε, ναού του κλεινού σου προστάτις·

χαίρε, ημών των τιμώντων σε ρύστης.

Χαίρε, άνασσα πάντιμε.

Ω ξυνωρίς αγία, Κωνσταντίνε Ελένη, ανάκτων χριστωνύμων το κλέος (γ ), δεξαμένη τον πόθον ημών, οικειωθήναι ημάς Θεώ πρέσβευε, συνωνυμούντας φύλαττε και πάντας τους πιστώς βοώντας:

Αλληλούϊα.

Και αύθις το: Άνοιξόν μου το στόμα...

Κοντάκιον. Ήχος Πλ. Δ. Τη Υπερμάχω.

Των χριστωνύμων η πληθύς δεύτε συνέλθετε, χαρμονικοίς εν μελωδήμασι γεραίροντες, Κωνσταντίνον και Ελένην τους θεοστέπτους, τους την πίστιν του Χριστού τρανώς κηρύξαντας, και τον Τίμιον Σταυρόν ανακαλύψαντας, τούτοις κράζοντες: Χαίρετε παναοίδιμοι.

Η/Υ ΠΗΓΗ:

Voutsinasilias.blogspot.gr

http://voutsinasilias.blogspot.gr/2013/05/21.html